Pertinax

Publius Helvius Pertinax (lahèr 1 Agustus 126 – adhingghâl omor taon 28 Maret 193) iyâ arèya Kaisar Romawi sè marènta è awal taon 193 M. Masa kakobâsa'anna sakejjhâ' parana, ghun pèra' selama tello bulân ḍâri 1 Jânuwari sampè' ghân 28 Maet 193 M, saèngghâna salèrana èkaènga'è mènangka sala sèttong ḍâri Kaisar kalabân masa kakobâsa'an palèng panḍâ' ḍâlem sejarana Romawi. Pertinax aghântèyaghi Commodus mènangka Kaisar, tapè pamarènta'anna sè sakejjhâ' ambu mare kalabân pembunuhan polana para prajurit aromasa ta' puas, sè pas madhâddhi krisis rajâ ḍâlem Kekaisaranna Romawi, èkennal mènangka Taon Lèma Kaisar.

 Kaodi'ân Awwâl bân Latar Belakang 
Pertinax lahèr è Alba Pompeia, Liguria (satèya bâgiyân ḍâri Italia Ḍâjâ), è tangghâl 126. Ramana, Helvius Successus, aropa'aghi mantan buḍâ' sè ella èpabebas, nanḍhâ'âghi jhâ' Pertinax asalla bânnè ḍâri latar belakang aristokrat. Mènangka ana' ḍâri libertus, salèrana ta' anḍi' akses sè ghâmpang ka dhunnya politigghâ Romawi sè èkobâsaè moso kelas senatorial. Nangèng, melalui pendidikan bân keterampilan militerra, Pertinax jhâjâ naè' ḍâlem hierarki sosial Romawi.

Awalla, Pertinax alako mènangka ghuru (grammaticus), sabellunna agabung kalabân angkatan bersenjata Romawi. Karier militerra berkembang pesat saellana salèrana ngaollè dukungan ḍâri pan-bârâmpan tokoh sè anḍi' pangaro, otamana è pamarènta'anna Marcus Aurelius. Selama pam-bârâmpan taon, salèrana negghu' posisi militer penting, tamaso' mènangka Legatus legionis è pan-bârâmpan wilayah bâtessa Kekaisaran Romawi.

 Karier Militer dan Administratif 
E masa pamarènta'anna Marcus Aurelius bân Commodus, Pertinax matao pan-bârâmpan prestasi è medan perrang. Salèrana ngabdhi è wilayah-wilayah akadhi Britania, Dacia, bân Suriah, serta noro' serta ḍâlem ngaḍḍhebbhi invasi suku-suku Jermanik è wilayah Ḍâjâna kekaisaran. Salèrana jhughân èkennal mènangka gubernur sè cakap, kalabân perna marènta pan bârâmpan provinsi penting, tamaso' Moesia, Dacia, bân Suriah.

 Sombher 

 Sombher Primer 

 Historia Augusta, Life of Pertinax, English translation at Lacus Curtius
 Herodian, History of the Roman Empire, English translation at Lacus Curtius
 Cassius Dio, Roman History, Book 74, English translation at The Tertullian Project
 Aurelius Victor, "Epitome de Caesaribus", English translation at De Imperatoribus Romanis
 Zosimus, "Historia Nova", English translation at The Tertullian Project

 Sombher Sekunder 

 Birley, Anthony (2005). The Roman Government of Britain. Oxford University Press. ISBN 9780199252374.
 Campbell, Brian (2005). "The Severan dynasty". In Alan K. Bowman; Peter Garnsey & Averil Cameron (eds.). The Cambridge Ancient History XII: The Crisis of Empire, A.D. 193–337 (2nd ed.). Cambridge University Press.
 Elliot, Simon (2020). Pertinax: The Son of a Slave Who Became Roman. Greenhill Books. ISBN 9781784385255.
 Gibbon, Edward (1788). The History of the Decline and Fall of the Roman Empire.
 Meckler, Michael L. (1997). "Pertinax (193 A.D.)". De Imperatoribus Romanis. Retrieved 1 December 2015.
 Pococke, Edward (1853). The History of the Roman Empire from the Time of Vespasian to the Extinction of the Western Empire. London.